Zgjedhjet kuvendore në Shqipëri, 1923

Zgjedhjet parlamentare të viti 1923 ishin zgjedhjet e treta të mbajtura në Shqipëri. Ishte hera e fundit që u mbajtën zgjedhje të lira në Shqipëri, deri në vitin 1990. Zgjedhjet parlamentare të vitit 1923 u mbajtën në bazë të një sistemi votimi me dy shkallë, me raundin e parë në Nëntor dhe të dytin që u mbajt më 27 Dhjetor, për Asamblenë me 102 vende.

 Gjendja politike para zgjedhejve 
Grupimet politike ishin kristalizuar, duke u ndarë në dy parti të mëdha: Partinë “Përparimtare” dhe “Popullore”. Kryeministri Ahmet Zogu shihej nga kundërshtarët e tij politikë si rival kryesorë. Marrëdhëniet mes kundërshtarëve politikë ishin të ndera në fushatën e zgjedhjeve të 27 dhjetorit 1923. Zgjedhjet dhe fushata u shënuan nga incidente të shumta, ku ndër më të rëndat mbetën vrasjet e kandidatëve Adem Gjinishit në Peqin dhe Haxhi Isuf Kazazit në Kavajë.

Në nëntor 1923 Sul Koni nga Rrogozhina dhe Mustafa Hysen Saraçi nga katundi Saraçaj të paguar nga aleati i Zogut Shefqet bej Verlaci, vranë në Peqin Adem Gjinishin, kandidat në zgjedhje dhe ish delegat në Kongresin e Lushnjës, i cili në këtë qytezë gëzonte influencë të madhe. Pas vrasjes së Gjinishit, më 25 dhjetor, vetëm dy ditë përpara raundit të dytë të zgjedhjeve, u vra në Kavajë tregtari antizogist Haxhi Jusuf Kazazi së bashku me bashkëshorten e tij. Mendohet se organizatorë i kësaj vrasje ishte Irfan Ohri, nipi i Aqif Pashë Elbasanit, i cili në këtë periudhë ishte një nga kundërshtarët më të mëdhenj politik të Ahmet Zogut.

 Rezultatet 
Nuk munguan akuzat e të dy palëve për shantazh, vjedhje dhe blerje votash, por megjithë pretendimet e opozitës, rezultatet e zgjedhjeve ofruan një grafi të saktë të klimës politike në Shqipëri. Asnjë nga grupet nuk siguroi dot shumicën, duke treguar ndasitë e mëdha krahinore e fetare të kohës, ku opozita fitoi në Jug dhe në Veri, ndërsa Zogu me pasuesit e tij në Shqipëri të Mesme dhe në Dibër. 

Në Asamblenë me 102 vende, kandidatët e opozitës fituan 39, ndërsa Zogu me të tijët 44 vende. Pjesa tjetër e deputetëve ishin kandidatë të pavarur konservatorë, që përkrahin kryesisht Ahmet Zogun.

Përmbledhje e rezultateve të Kuvendit të Principatës së Shqipërisë, 1923
PartitëVendetGrupi i Zogut44Opozita liberale39Pavarur19Burimi 

 Referime 

Kategoria:Zgjedhje kuvendore në Shqipëri
Kategoria:1923 në Shqipëri